b'\n_START_ARTICLE_\nDennis Chambers\n_START_SECTION_\nZgodnje \xc5\xbeivljenje\n_START_PARAGRAPH_\nChambers je za\xc4\x8del bobnati pri \xc5\xa1tirih letih, v starosti \xc5\xa1estih let pa je \xc5\xbee igral po no\xc4\x8dnih klubih v okolici Baltimora. Leta 1981 je postal studijski bobnar zalo\xc5\xbebe Sugar Hill Label. Od takrat je igral na \xc5\xa1tevilnih albumih, ki so iz\xc5\xa1li pri tej zalo\xc5\xbebi, vklju\xc4\x8dno s skladbo "Rapper\'s Delight"._NEWLINE_V intervjuju za medij Bonedo leta 2011, je Chambers kot svoje najljub\xc5\xa1e bobnarje na\xc5\xa1tel bobnarje kot so Clyde Stubblefield, Al Jackson Jr., Steve Gadd, Vinnie Colaiuta, Gary Husband, Jack Dejohnette, Billy Cobham, Buddy Rich, Elvin Jones, Roy Haynes in Tony Williams.\n_START_SECTION_\nKariera\n_START_PARAGRAPH_\nLeta 1978 se je, v starosti 18 let, pridru\xc5\xbeil skupini Parliament/Funkadelic, pri kateri je ostal do leta 1985. Leta 1986 se je pridru\xc5\xbeil skupini John Scofield band. Od takrat naprej je sodeloval s \xc5\xa1tevilnimi pomembnimi izvajalci jazz fusiona._NEWLINE_Sodeloval in snemal je z izvajalci kot so John Scofield, George Duke, Brecker Brothers, Carlos Santana, Parliament/Funkadelic, John McLaughlin, Niacin, Mike Stern, CAB, Greg Howe, Santana in \xc5\xa1tevilnimi drugimi._NEWLINE_Igral je na turnejah Carlosa Santane, igral pa je tudi s svojo skupino Niacin.\n_START_SECTION_\nOprema\n_START_PARAGRAPH_\nChambers uporablja in ogla\xc5\xa1uje bobne znamke Pearl, \xc4\x8dinele in udarjalke znamke Zildjian, LP percussion, elektroniko Ddrum ter opne znamke Evans Drumheads.'